สังคมข่าวหุ้น
*...ดัชนีตลาดหุ้นไทยปิดที่ระดับ 1,611.53 จุด ลดลง 6.02 จุด มูลค่าการซื้อขาย 106,351.03 ล้านบาท จับตาแนวโน้มวัคซีนโควิด-19 จะมีตัวเลือกมากขึ้น ส่งผลดีต่อหุ้นกลุ่ม Domestic play หรือหุ้นที่ได้รับประโยชน์จากเศรษฐกิจในประเทศ และหุ้นกลุ่ม Reopening play ที่ได้รับประโยชน์จากการเปิดประเทศ...
6 มิ.ย. 2564

สโนว์แมน
*…ดัชนีตลาดหุ้นไทยปิดที่ระดับ 1,611.53 จุด ลดลง 6.02 จุด มูลค่าการซื้อขาย 106,351.03 ล้านบาท จับตาแนวโน้มวัคซีนโควิด-19 จะมีตัวเลือกมากขึ้น ส่งผลดีต่อหุ้นกลุ่ม Domestic play หรือหุ้นที่ได้รับประโยชน์จากเศรษฐกิจในประเทศ และหุ้นกลุ่ม Reopening play ที่ได้รับประโยชน์จากการเปิดประเทศ…
*…GUNKUL วางงบลงทุน 1,900 ล้านบาท เดินหน้าลงทุนธุรกิจกัญชง คาดโรงงานสกัดกัญชงจะสามารถเริ่มเดินเครื่องผลิตเชิงพาณิชย์ได้เร็วกว่ากำหนดมาเป็นช่วงไตรมาส 4/64 จากเดิมในช่วงเดือนก.พ. 65 พร้อมลุยประมูลงาน EPC กว่า 2 หมื่นล้านบาท คาดหวังได้งาน 15% มั่นใจรายได้ปีนี้โตแตะ 1 หมื่นล้านบาท หลังตุนแบ็กล็อกไว้แล้ว 9,630 ล้านบาท…
*…PR9 ร่วมกับ The Street Ratchada และกรุงเทพมหานคร เปิดจุดบริการฉีดวัคซีนนอกโรงพยาบาล ซึ่งเป็น 1 ใน 25 “หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย” เป็นวันแรก (7 มิ.ย.) ด้วยการนำระบบการจัดการเข้ามาช่วยอำนวยความสะดวก มีกระบวนการ สั้น กระชับ เพียง 3 ขั้นตอน เน้นการสัมผัสให้น้อยที่สุด เพื่อความปลอดภัย สะดวกรวดเร็วของผู้เข้ารับการฉีดวัคซีน…
*…อย่าพลาด HMPRO จัดโปรลดแรงฉลองวันคู่ HomePro 6:6 “Double Day Double Deal” ดีลสินค้าครบคุ้ม ตอบทุกโจทย์คนรักบ้าน ลด 5-20% พร้อมแจกส่วนลดกันต่อเนื่องให้มากกว่าสำหรับสมาชิกบัตรโฮมการ์ด รับส่วนลดเพิ่มสูงสุด 20% และสมทบความคุ้มต่ออีกขั้น สำหรับสมาชิก 4 บัตรเครดิตชั้นนำ บัตรเครดิตโฮมโปร วีซ่า แพลทินัม, บัตรเครดิต SCB, บัตรเครดิต KTC และบัตรเครดิตธนาคารกรุงเทพ ได้ส่วนลด+รับเพิ่ม สูงสุดอีกถึง 15% ที่โฮมโปรทุกสาขาทั่วประเทศ จนถึงวันนี้ (7 มิ.ย.)…
*…CPN กางแผน 360 องศา เป็นรายแรกช่วยคู่ค้าและผู้ประกอบการต่อเนื่องถึงปัจจุบันกว่า 15,000 ราย ฝ่าวิกฤตโควิดร่วมกัน ผนึกกำลังกับ 7 สถาบันการเงินชั้นนำ “ธ.กสิกรไทย, ธ.กรุงไทย, ธ.กรุงศรีอยุธยา, ธ.กรุงเทพ, ธ.ไทยพาณิชย์, ธ.ทีเอ็มบีธนชาต และ ธ.ออมสิน” ออกโปรแกรมสินเชื่อฟื้นฟู ช่วยเหลือคู่ค้าในการเข้าถึงสินเชื่อได้สะดวกรวดเร็ว…
*…ตลาดหลักทรัพย์ฯ ให้ B, B-W4, AEC, AEC-W6 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 7 มิ.ย.-25 มิ.ย. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ DIMET, DIMET-W3, DIMET-W4 ใช้ถึง 8 มิ.ย. 64 ขณะที่ TH ใช้ถึง 10 มิ.ย. 64 สำหรับ LEO, UPA ใช้ถึง 11 มิ.ย. 64  ด้าน COMAN, MVP ใช้ถึง 17 มิ.ย. 64 ส่วน DOD, DOD-W1, GBX, IND, PROEN ใช้ถึง 18 มิ.ย. 64 GLOCON, GLOCON-W4, JWD ใช้ถึง 21 มิ.ย. 64 NCL ใช้ถึง 22 มิ.ย. 64 DELTA, PPS ใช้ถึง 23 มิ.ย. 64 DITTO, INOX, VPO ใช้ถึง 25 มิ.ย. 64 ฟาก KOOL, SKE, VIBHA-W3, WINMED, WORK ใช้ถึง 2 ก.ค. 64 และ EE ใช้ถึง 9 ก.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.